3. Ķīna - minoritāšu tiesības un nāvessoda piemērošana (balsošana)
Bernd Posselt
(DE) Atvainojiet, priekšsēdētāja kungs, bet teksta vācu valodā 3. punktā ir kļūda, un es vēlos lūgt jūs to izlabot šajā versijā un, ja vajadzīgs, arī citu valodu versijās. Tekstā vācu valodā ir noteikts šādi: "stingri nosoda nāvessoda izpildi abiem tibetiešiem un deviņiem citiem uiguru etniskās grupas pārstāvjiem”. Tas, protams, nav pareizi. Uiguri nav citi tibetieši, un tibetieši nav citi uiguru etniskās grupas pārstāvji. Es vēlos aicināt jūs izlabot šo kļūdu visu valodu versijās.
Priekšsēdētājs
Posselt kungs, paldies jums, kļūda tiks izlabota.
Priekšsēdētājs
Ar šo balsojums tiek slēgts.
